nl en en tr af nl nl ka en la nl af en nl en af en af en af en af en af en nl af en af en af af lb en nl af nl en
Betree die tuisgemaakte seep wêreld
Seep voorbereiding is die eerste stap wanneer seep gemaak word. Al die seep bestandele en seepmaak gereedskap moet so gepak word dat alles maklik bereikbaar is. Maak seker dat voldoende seep gietvorms, houers en kookware binne maklike bereik is.
Dit is interessant om te weet dat ons oer voorouers sand of roet gemeng met vet gebruik het om aan hulle lywe te smeer.
Om seep te maak word beesvet benodig. In engels word beesvet “tallow” genoem. Nader jou plaaslike slaghuis wat jou sal kan voorsien van beesvet. My slagter mael altyd vir my die beesvet wat ek in my seep gebruik, sodat dit maklik is om die beesvet (tallow) te verwerk. Die gemaelde beesvet is makliker om te verwerk as blokke vet.
Die gedagte aan beesvet in seep klink na ‘n morsige affêre en nie vir almal aanvaarbaar nie, maar hou in gedagte dat die beesvet met verwerking chemies verander. Beesvet is een van die belangrikste bestandele vir enige seep maak metode. In die chemiese verwerkingsproses verander die samestelling van die beesvet en die bytsoda sodat die seep wat ontwikkel het geen skadelike bestandele in het wat die vel kan benadeel nie.
Natuurlik word ander tipes vet ook gebruik wanneer mens seep maak soos byvoorbeeld hoender vet, skaap vet, vark vet of ‘n kombinasie van vette. Selfs plantaardige olies kan gebruik word vir die maak van seep.
Die gemaalde beesvet word in ‘n geskikte pot wat groot genoeg is geplaas en stadig gesmelt. Maak seker dat die beesvet nie “verbrand” nie. Die beesvet moet goed uitkook; ongeveer 40 to 50 minute is gewoonlik genoeg.
Om ongelukke te vermy is die beste raat om die beesvet wat gesmelt moet word in ‘n pot met water te smelt. Die pot in ‘n pot metode voorkom dat vet op die stoof beland en ‘n brand veroorsaak. Moenie die pot oorlaai nie, gebruik liewer meer as een pot vir die kookwerk.
Voorbereiding van die Seep Vet
Gebruik ongeveer 5 kilogram beesvet, ongeveer een en ‘n halwe liter water en 50 gram sout en kook die vet uit. Die gekoopte beesvet is nooit suiwer nie en jy sal vind dat daar stukkies vleis en soms selfs baie klein stukkies been is wat afskei van die vet.
Gooi die inhoud van die pot deur ‘n Kaasdoek en voer die afval vir die huis diere. Wanneer jy die gesmelte vet deur die kaasdoek gooi, gooi dit direk in ‘n vierkantige bak en laat dit afkoel op ‘n veilige plek buite die bereik van kinders en diere. Onthou vet word baie warm en kan mens lelik brand.
Dit neem ‘n paar uur vir die gesuiwerde beesvet om af te koel en te stol. Verkoel in die vries of yskas totdat die seep gemaak gaan word.
Klik Hier om meer te lees oor skoonmaakmiddels.
Die inhoud van hierdie webwerf word beskerm deur die geregistreerde handels merk van Trimo™